section_heading: Nogometna karijera
paragraph_text: Nogometom se počeo baviti u dobi od sedam godina, igrajući za sesvetsku Croatiju i tamo je prošao mlađe uzrasne kategorije. 2008. prešao je u Dinamovu nogometnu školu igrajući za kadete, a potom i za juniore. Početkom 2010. posuđen je Lokomotivi, klubu u kojem je igrala još nekolicina Dinamovih juniora, kako bi stekao iskustvo seniorskog nogometa i okušao se u Prvoj hrvatskoj nogometnoj ligi. Svoj prvi nastup za prvu momčad zabilježio je 25. veljače na maksimirskom stadionu protiv Varaždina zamijenivši Ninu Bulu.